Κανονισμός (ΕΚ) αριθ. 415/2004 της Επιτροπής

της 5ης Μαρτίου 2004

που τροποποιεί τον κανονισμό (ΕΚ) αριθ. 2099/2002 του Ευρωπαϊκού Κοινοβουλίου και του Συμβουλίου για την επιτροπή ασφάλειας στη ναυτιλία και πρόληψης της ρύπανσης από τα πλοία (COSS) και για την τροποποίηση των κανονισμών για την ασφάλεια στη ναυτιλία και την πρόληψη της ρύπανσης από τα πλοία

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2099/2002 του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, για την επιτροπή ασφάλειας στη ναυτιλία και πρόληψης της ρύπανσης από τα πλοία (COSS) και για την τροποποίηση των κανονισμών για την ασφάλεια στη ναυτιλία και την πρόληψη της ρύπανσης από τα πλοία(1), και ιδίως το άρθρο 7,

Εκτιμώντας τα ακόλουθα:

(1) Με τον κανονισμό (ΕΚ) αριθ. 2099/2002 συστάθηκε η επιτροπή COSS.

(2) Ο ρόλος της επιτροπής COSS συνίσταται στη συγκέντρωση των αρμοδιοτήτων των επιτροπών που έχουν συσταθεί δυνάμει της κοινοτικής νομοθεσίας επί θεμάτων ασφάλειας στη ναυτιλία, πρόληψης της ρύπανσης από τα πλοία και προστασίας των όρων διαβίωσης και εργασίας στα πλοία.

(3) Κάθε νέα νομοθετική πράξη της Κοινότητας που θεσπίζεται στον τομέα της ασφάλειας στη ναυτιλία πρέπει να παραπέμπει στην COSS.

(4) Το άρθρο 6 της οδηγίας 2002/6/ΕΚ του Ευρωπαϊκού Κοινοβουλίου και του Συμβουλίου, της 18ης Φεβρουαρίου 2002, σχετικά με τις διατυπώσεις υποβολής δηλώσεων για τα πλοία κατά τον κατάπλου ή/και απόπλου από λιμένες των κρατών μελών της Κοινότητας(2) ορίζει ότι η Επιτροπή επικουρείται από την επιτροπή που συνεστήθη βάσει του άρθρου 12 παράγραφος 1 της οδηγίας 93/75/ΕΟΚ του Συμβουλίου(3). Η επιτροπή αυτή αντικαταστάθηκε από την COSS μέσω του κανονισμού (ΕΚ) αριθ. 2099/2002.

(5) Το άρθρο 28 της οδηγίας 2002/59/ΕΚ, του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ(4) ορίζει ότι η Επιτροπή επικουρείται από επιτροπή.

(6) Το άρθρο 9 του κανονισμού (ΕΚ) αριθ. 782/2003 του Ευρωπαϊκού Κοινοβουλίου και του Συμβουλίου, της 14ης Απριλίου 2003, για την απαγόρευση των οργανοκασσιτερικών ενώσεων στα πλοία ορίζει ότι η Επιτροπή επικουρείται από την COSS(5).

(7) Το άρθρο 11 της οδηγίας 2003/25/ΕΚ του Ευρωπαϊκού Κοινοβουλίου και του Συμβουλίου, της 14ης Απριλίου 2003, σχετικά με ειδικές απαιτήσεις ευστάθειας για επιβατηγά οχηματαγωγά πλοία (ro-ro) ορίζει ότι η Επιτροπή επικουρείται από την COSS(6).

(8) Σύμφωνα με το άρθρο 7 του κανονισμού (ΕΚ) αριθ. 2099/2002, το άρθρο 2 παράγραφος 2 του κανονισμού αυτού πρέπει να τροποποιηθεί προκειμένου να περιληφθεί στις κοινοτικές πράξεις οι οποίες αναθέτουν εκτελεστικές εξουσίες στην COSS και οι οποίες έχουν αρχίσει να ισχύουν μετά την έκδοση του κανονισμού αυτού.

(9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια στη ναυτιλία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Προστίθενται τα ακόλουθα στοιχεία στο άρθρο 2 παράγραφος 2 του κανονισμού (ΕΚ) αριθ. 2099/2002:

"ιστ) οδηγία 2002/6/ΕΚ του Ευρωπαϊκού Κοινοβουλίου και του Συμβουλίου, της 18ης Φεβρουαρίου 2002, σχετικά με τις διατυπώσεις υποβολής δηλώσεων για τα πλοία κατά τον κατάπλου ή/και απόπλου από λιμένες των κρατών μελών της Κοινότητας(7),

ιζ) οδηγία 2002/59/ΕΚ, του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ(8),

ιη) κανονισμός (ΕΚ) αριθ. 782/2003 του Ευρωπαϊκού Κοινοβουλίου και του Συμβουλίου, της 14ης Απριλίου 2003, για την απαγόρευση των οργανοκασσιτερικών ενώσεων στα πλοία(9),

ιθ) οδηγία 2003/25/ΕΚ του Ευρωπαϊκού Κοινοβουλίου και του Συμβουλίου, της 14ης Απριλίου 2003, σχετικά με ειδικές απαιτήσεις ευστάθειας για επιβατηγά οχηματαγωγά πλοία (ro-ro)(10)."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Μαρτίου 2004.

Για την Επιτροπή

Loyola De Palacio

Αντιπρόεδρος

(1) ΕΕ L 324 της 29.11.2002, σ. 1.

(2) ΕΕ L 67 της 9.3.2002, σ. 31.

(3) ΕΕ L 247 της 5.10.1993, σ. 19.

(4) ΕΕ L 208 της 5.8.2002, σ. 10.

(5) ΕΕ L 115 της 9.5.2003, σ. 1.

(6) ΕΕ L 123 της 17.5.2003, σ. 22.

(7) ΕΕ L 67 της 9.3.2002, σ. 31.

(8) ΕΕ L 208 της 5.8.2002, σ. 10.

(9) ΕΕ L 115 της 9.5.2003, σ. 1.

(10) ΕΕ L 123 της 17.5.2003, σ. 22.